	CURSA
	MARATHON VENICE

	EDICIÓ
	VIGESIMO SEGONA

	DORSAL
	1545

	DISTÀNCIA
	42.195

	FORERUNNER
	37.830 PERD LA SENYAL VÀRIES VEGADES

	TIPUS
	RUTA

	DESNIVELL
	PLANA

	DATA
	28 D’OCTUBRE DE 2007

	LLOC FÍSIC
	VENECIA

	COMARCA/PROV
	VENETO/ITALIA

	NUM CURSA ANY
	32

	PREU INSCRIPCIÓ
	70 EUROS

	LLOC GENERAL
	745

	LLOC CATEGORIA
	186

	TOTAL ARRIBATS
	5287

	PORCENTATGE
	14.09

	PES ABANS
	-

	PES DESPRÉS
	-

	TIPUS TERRA
	ASFALT

	T.  ATMOSFÈRIC
	BON DIA PER A CÓRRER

	T. REAL
	3.20.51

	T. OFICIAL
	3.21.21

	MARCA ANY ANT
	3.35.37 (2005)

	DIFERENCIA MAR
	14.48

	PRECEDENTS
	3.35.37 (2005)

	SISTEMA CRONOMETRATGE
	TIMMING TIME

	ACOMPANYANTS
	GLORIA CARLOS I MARC

	CONEGUTS A LA CURSA
	EXPEDICIÓ CORRECAT: KORFBALER, JOAKIM, DEBUTANTE, CURAT, MANOLOM, CALVINO, SERGI42195, JOAN3, JAUTERAS, JORFER, ASANA, SERGIALES, THIERRI, JAUMET, MÉS ACOMPANYANTS. ENS TROBEM TAMBÉ A LA GEBRE, JACKY, JOHNY, IRONXEVI MÉS TOTS ELS ACOMPANYANTS QUE NO HAN CORREGUT PERÒ SI ANIMAT MOLT COM: INMA, GISELA, LAIA, PILAR, CARLOS, AGUSTI, AGUSTIN, ELSA, MAX, FELIP, TXELL, BCNROSIE, ...

	PREVIS
	TRASLLAT DE L’HOTEL A L’ESTACIÓ EN BUS I DESPRÉS EN BUS FINS A STRA, EN TOTS DOS ACONSEGUEIXO SEURE’M DESPRÉS DE LA EXPERIÈNCIA DE FA DOS ANYS.

	OBJECTIU CURSA
	3H 15

	OBJECTIU 2
	3H 14

	OBJECTIU 3
	3H 13

	ORGANITZACIÓ
	MOLT CORRECTE

	REGALS
	MOTXILA BLAUMARINA ASICS, SAMARRETA MÀNIGA LALRGA D’UN PATROCINADOR

	MENJAR
	POMA, GALETES, AIGUA, TARONJA, PLATAN, BEBIDA ISOTÒNICA

	LLIGA INTERNET
	NO

	LLOC LLIG INTERNET
	

	PUNTS LLIGA
	

	ROBA
	EQUIPACIÓ CORRECAT, PANTALÓ NIKE NEGRE, MITJONS DE DITS I BAMBES SAUCONY

	GUARDARROPIA
	SI UNA BOSSA TARONJA AMB EL DORSAL I TOTS IGUALS UN CAMIÓ S’HO PORTA A LA ZONA D’ARRIBADA

	WC
	MOLTS PERÒ NO CAGO

	DUTXES
	SI PERÒ EM DUTXO A L’HOTEL

	SORTEIG MATERIAL
	NO

	TEMPS VIATGE
	SURTO DES DE BCN EL DIVENDRES

	APARCAMENT
	VAIG EN BUS

	PUNTS KMS
	MARCATS PERFECTAMENT

	TEMPS KM
	4.46

	POS. SORTIDA
	SEGON GRUP DE CORREDORS

	HORA SORTIDA
	9.20

	GLUCOESPORT
	SI PRENC GLUCOESPORT CINC I MEL TRES CADA 5 KM A PARTIR DEL 4,9,14,18,24,29,34,39

	AVITUALLAMENT
	MOLTS D’AIGUA I ESPONGES AL FINAL TAMBÉ ALIMENTS COM PLATAN I GALLETES

	CRÒNICA
	La marató
Les 5.45 del matí i sona el despertador. És el gran dia d’una nova marató. En el meu cas la vint-i-sis de la meva vida atlètica. Després de 16 setmanes entrenant amb aquest objectiu ha arribat el dia. Com anirà ? Després d’unes breus hores ho sabré.

Després d’una dutxa ràpida baixo a esmorzar amb la resta d’amics que s’enfrontaran, al igual que jo, amb la distància mítica. Cadascú, segons les seves costums, esmorza diferent.

A les 6.30 del matí hem quedat per anar a buscar l’autobús que ens portarà a l’estació de Mestre. Jo arribo una mica tard i m’estan esperant a la parada del bus. Ens fem les darreres fotos amb un parell de pancartes, una molt especial per l’amic Felip, que està amb nosaltres i no pot córrer. Gràcies Felip per tot!!!
Arribem a Mestre i toca esperar que arribin els busos que ens portaran a Stra. Jo, com tinc l’experiència de fa dos anys, tinc molt clar, que és bàsic entrar dels primers i córrer per un seient, doncs sinó el viatge es fa llarg i pesat.  Tinc la sort que davant dels nassos s’atura la porta i com una sargantana pujo i aconsegueixo seure’m. Al meu costat seu ManoloM i drets molt propers Korfbaler i Joan3. 

Després de 45’ arribem a Stra i anem ràpids a buscar la nostra dosi de cafeïna en un bar proper i ens trobem quasi tots els catalans que correm a Venècia: Gebre, Ironxevi, Johnny i Jacky. Per moments tinc la sensació que estem a casa doncs només veig cares conegudes al bar.

Ja falta menys però encara tenim temps per canviar-nos amb calma. Uns comencem a untar-nos de vaselina, d’altres a posar-se l’equipació que portem amb orgull, d’altres marxen a visitar els Roca’s portàtils o bé de camp,... Els minuts van passant i portem la motxilla al camió corresponent que haurà de portar la roba a l’arribada.

Fa un bon dia. No tinc fred i les capes de roba que tenia intenció de posar-me les deixo a la motxilla doncs no són necessàries. Comencem a pixar per tot arreu abans de sortir, en el meu cas, fins a cinc vegades. M’imagino que és producte del nervis o, per estalviar-me alguna paradeta tècnica durant la marató.

Ja dins del corralet verd de la sortida els correcats propers unim les nostres mans i llancem a l’aire un crit de guerra que fa riure a tots els italians del voltant. Estem plens d’energia i amb ganes de córrer. La pell la tenim de gallina en aquests moments emotius.
I sortim... als 30” passem per la línia de sortida i ens comencem a disgregar segons els ritmes previstos per assolir les nostres fites. Jo marxo al costat de ManoloM i Sergi42195 amb l’objectiu d’apropar-nos el màxim possible a les 3h 15’. Tots tres sabem que no estem per fer aquest temps, però volem intentar-ho. 

A Stra l’animació és molt bona, al igual que per tota la Ribera del Brenda. Els petits pobles estant plens de gent animant, de grups musicals,...per aquestes terres es viuen les maratons de forma especial. Crec que tenen més cultura esportiva que a casa nostra. Tothom està al carrer i no pas dormint...

Al km 3 veig que els meus companys de grup es queden enrera i jo vaig tirant a un ritme molt ajustat de 4’37” km, ritme que em porta si sóc capaç de mantenir-l’ho a les 3h 15’ . Passem Dolo (km 5), Mira (km 10) i Oriago (km 15) sense problemes. Per ara perdo posicions doncs n’hi ha molta gent que surt eufòrica i després...Alguns dels que em passen en aquest tram son: Jacky, Johnny i Ironxevi qui em fa unes preguntes per la seva filmació. En aquesta zona també m’interroga una periodista però de seguida li dic que ho sento que no parlo italià...

Les sensacions per ara, son molt bones i ja m’apropo a la mitja marató que la passo en 1h 37’ 08” fet que em fa sentir bé doncs tinc un superàvit de 18” per fer la fita que tinc al cap. Per Marghera i Mestre començo a passar a gent i trobo als primers correcats: Agustin que em passa la mel (moltes gràcies company) i després del túnel de l’estació trobo a les correcats girls amb un soroll impressionant i amb uns pulmons plens d’aire que no paren de cridar. Gràcies guapísssssssimes!!! De seguida apareix en Felip i em pregunta com vaig i li pregunto per els demés. Sembla que tots estem tenim una marató perfecte fins ara, es clar.

A prop del parc de Sant Giuliano em trobo a l’amic Debutante caminant i desmoralitzat. Li dic que vinga que s’enganxi a mi, li ofereixo glucosa i mel, però no vol i em diu que tiri. Em sap greu Juan, però tiro cap endavant. Ja estic al km 30 i marco els kms com un rellotge suís intentant ajustant al màxim el ritme als 4’37”. Noto que cada vegada em costa més però vaig fent. 

Comença l’etern Pont de la Libertà. És lllarg, és immens, és interminable, però a l’horitzó, al fons, es troba Venècia amb els seus catorze ponts & passarel·les  esperant-nos amb ganes de sentir el pes dels corredors sobre ells. Per moments començo a notar que les piles s’esgoten i estic a punt de començar a baixar el ritme però de cop sento, Jooordiiii...i un altre cop la Txell, la Rosa, la Belen...al mig del Pont de la Libertà estan elles animant amb totes les forces. Aquest fet m’ajuda a omplir de noves forces les cames i aconsegueixin que, més o menys, mantingui el ritme fins l’entrada del Porto di Venezia (37 km). 

A poc a poc, per la zona portuària, noto que el ritme de gambada és més petit i que vull, però no puc. Cada km que passa el faig més lent: 4’58”, 5’03”, 5’16”, 5’32”,...però em nego a caminar. Arribo els primers ponts amb passarel·les i em dic que ja falta poc. Tinc gana, no he menjat res durant la cursa i ja fa moltes hores que no he ficat res sòlid a la panxa i de sobte, com un àngel, apareix el meu bon amic Felip. M’imagino que portava mala cara, doncs l’expressió dels ulls d’ell va ser significativa. M’anima, m’acompanya, em marca el ritme. Ja hem passat el 40 i estem quasi al 41. S’apropa com una quadriga al galop un grup, i sabeu qui és?, Gladiator ManoloM amb dos cavalls amb globus incorporats (les llebres de 3h 20’). ManoloM m’anima i veig que va eufòric i molt més fort que jo (al km 30 s’havia posat les botes a la barra lliure de l’avituallament) . Adéu company fins l’arribada. Felip s’acomiada i va a buscar a un altre company.
Ja no falten ni mil metres. Estic a l’alçada del Palau Ducal. L’animació és molt gran i només resten tres o quatre ponts. Aquests últims es fan durs, sobre tot les baixades. L’ambient m’indica que està propera l’arribada. Sento animació de cares conegudes correcats per tot arreu, fet que em dóna ales per els últims moments. Pujant l’últim pont trobo a la dreta a la Glòria, el Marc i el Carlos amb cara d’estar fins els ous d’esperar. Tinc un somriure per a ells i ja veig l’arribada. Apreto les dents i ja està una més al sac.

Temps final 3h 20’ 51” la quarta marca de vint-i-sis als meus 43 anyets.  No està gens malament!!

De seguida em trobo a Manolo i ens donem una forta abraçada. A poc a poc apareixent més correcats: Debutante, Calvino, Sergi... tots estem contents, eufòrics, per la fita assolida.

I s’ha acabat. 

Aquesta ha sigut la més emotiva de totes per compartir-la amb un grup de tant bona gent i tant ben parida com tots vosaltres.

Ens veiem a Barcelona 2008!!!



	PULSÒMETRE
	SENSE


